REFERAT

Styremøte i Oslo Skytterkrets 6. september 2017

Til stede: Lena Ytterdahl, Jan Erik Karlsen, Øystein Tvedten, Johan Nicholay Haarberg og Bjørn R Martinussen.

Åpning

1. Styreleder ønsket velkommen. Referatet fra styremøte 15. februar 2017 var godkjent på mail og sendt lagene. Referatet ble gjennomgått uten at det fremkom merknader.

Info fra grenledere

1. Pistol: NM i felt ble arrangert på Løvenskiold med meget godt resultat.
2. Viltmål: Espen Teppedalen Nordsveen har satt nye norske rekorder og er tildelt NSF bragdmerke.

Miniatyrbanen

1. Banestyret har mottatt kr 150.000 fra NSF for å klargjøre banen for nordisk junior-mesterskap i rifle som skal gjennomføres høsten 2018. NSF vil bekoste nytt stativ for skiveoppheng våren 2018. Det er svak økonomi for drift av banen. Det innebærer at kort-avgiften blir økt til kr 0,30 pr skudd fra og med 2018.

Økonomi

1. Den økonomiske situasjonen ble gjennomgått og bedømt som tilfredsstillende.
2. Kretsen har mottatt en strømregning for Miniatyrbanen på kr 4.366. Frem til i år har OSK betalt hele strømregningen, men ønsker nå at leieavtalen fra 27. oktober 2009 skal følges. Det fremgår av punkt 16) at strømregningen skal deles mellom Oslo og Akershus skytter-kretser. Akershus skytterkrets vil derfor bli fakturert for halve beløpet.
3. OSK har fremsendt alle aktuelle søknader om økonomisk støtte for i år.

Dommerkurs

1. Oslo og Akershus skytterkretser planlegger sammen å avvikle et dommerkurs for rifle i høst. OSK planlegger å avvikle et dommerkurs for pistol senere i år. Dommeroppdatering kan gjennomføres av klubbene, og gjerne i et samarbeid mellom flere klubber.

Kretsmesterskap pistol

1. OSK håper at det er klubber som vil arrangere kretsmesterskap i 2018. Hvis ingen klubber melder interesse, så vil åpne stevner bli utpekt som kretsmesterskap i 2018.

Brannalarm på Ekeberg

1. Det ble vedtatt å montere en utkoblingsbryter for brannalarmen på Ekeberg. Det skal være en tidsbryter. Kostnad er ca kr 15.000.

Skytterkonferansen

1. Det ble orientert om den kommende skytterkonferansen som skal gjennomføres 26-28 januar på Gardermoen. Aktuelle deltakere fra OSK er Øystein Tvedten og Bjørn R Martinussen.

Neste styremøte

1. Fastsettes senere.

Jan Erik Karlsen

Referent